Og hør, lille mor, hvad har du i din kurv i dag?
||: Og hør, lille mor, 
hvad har du i din kurv i dag? :|| 
||: Kyllinger, kyllinger, gæs og høns :|| 
og en dejlig hane med sporer. 
Hvad siger kylling? 
Pip, pip, pip! 
Hvad siger gåsen? 
Rap, rap, rap! 
Hvad siger hønen? 
Kluk, kluk, kluk! 
Hvad siger hanen, 
hanen med sporer? 
Kykliky! 

||: Og hør, studedriver, 
hvad har du i dit reb i dag? :|| 
||: Fedekø’r, fedekø’r, grise og får :|| 
og et gammelt æsel med ører. 
Hvad siger koen? 
muh, muh, muh! 
Hvad siger grisen? 
Øf, øf, øf! 
Hvad siger fåret? 
Mæh, mæh, mæh! 
Hvad siger æslet, 
æslet med ører? 
I-a, i-a, ia! 

||: Og hør, fuglefænger, 
hvad har du i dit net i dag? :|| 
||: Vildænder, vildænder, krager og stær :|| 
og en lystig gøg hist fra skoven. 
Hvad siger anden? 
Rap, rap, rap! 
Hvad siger kragen? 
Kra, kra, kra! 
Hvad siger stæren? 
(der fløjtes 3 gange)! 
Hvad siger gøgen, 
gøgen fra skoven? 
Kuk, kuk, kuk! 

Børnesange
N.E. Pedersen komponist
 N.E. Pedersen forfatter